Lubezeres pagasts

Lubezeres pagasts bija viena no Talsu apriņķa pašvaldībām tā ziemeļos, Rīgas līča krastā. Robežojās ar Talsu apriņķa Ārlavas un Nogales pagastiem, kā arī Ventspils apriņķa Dundagas pagastu. Pagasta valde atradās tagadējā Rudē (tolaik Ruda, Ruduļi). Lielākās apdzīvotās vietas bija Roja un Lubezere.

Vēsture 
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.
1945. gada 10. septembrī pagastā izveidoja Lubezeres un Rojupes ciema padomes. Pagastu likvidēja 1949. gada 31. decembrī, ciemus iekļaujot Talsu rajonā. Mūsdienās Lubezeres pagasta teritorija iekļauta Talsu novada Ārlavas, Rojas un Lubes pagastos.

Atsauces 

 
Latvijas pagasti
Latvijas bijušie pagasti